Μετάφραση *De bello Gallico* 6.17.1-4

Από τους θεούς κυρίως τον Ερμή λατρεύουν. Εκείνου είναι τα περισσότερα αγάλματα, εκείνον θεωρούν εφευρέτη όλων των τεχνών, εκείνον (θεωρούν) οδηγό των δρόμων και των ταξιδιών, εκείνος πιστεύουν πως έχει τη μεγαλύτερη δύναμη στην απόκτηση χρημάτων και στο εμπόριο. Ύστερα από αυτόν (λατρεύουν) τον Απόλλωνα, τον Άρη, τον Δία και την Αθηνά. Γι’ αυτούς έχουν σχεδόν την ίδια γνώμη που (έχουν) και τα υπόλοιπα έθνη: ότι δηλαδή ο Απόλλωνας απομακρύνει τις αρρώστιες, η Αθηνά παραδίδει τις αρχές των έργων και των τεχνών, ο Δίας κρατά την εξουσία των ουράνιων (θεών), ο Άρης κανονίζει τους πολέμους. Σε αυτόν, όταν αποφασίσουν με μάχη να αγωνιστούν, τάζουν τις περισσότερες φορές αυτά τα οποία με πόλεμο θα αποκτήσουν: όταν επικρατήσουν, θυσιάζουν τα ζώα που έχουν αποκτήσει, και συγκεντρώνουν τα υπόλοιπα πράγματα σε έναν τόπο.